**P R O T O K O L L**

**FRA STYREMØTE I IDRETTSRÅDET**

**TIRSDAG 18. OKTOBER 2011 KL 1630**

**I IDRETTSRÅDETS LOKALER.**

**Tilstede:** Knut Owing, styreleder

Gunnar Steen, styremedlem

Margrethe Noraas, styremedlem

Lisbeth Frivold, varamedlem

Jan – Terje Krabbesund, varamedlem

Geir Thorstensen, adm

**Forfall:** Monika Brøten, nestleder

Anne Grete Lindeland, styremedlem

**Saksliste:**

**Sak 53/11: GODKJENNING AV INNKALLING OG REFERAT FRA FORRIGE MØTE 27.09.11.**

**Vedtak: Innkalling godkjent. Referat godkjent med følgende kommentar: Et par av sakene under informasjon ble uteglemt sist møte, og informasjonen ble gitt under dette møtet i stedet for.**

**Sak 54/11: SIDEN SIST. MUNTLIG INFORMASJON.**

**- nedleggelse av skigruppa i Randesund IL**

**- oppløsning av Torridal skiskytterlag. Aktiviteten fortsetter i Torridal IL.**

**- opptak av snowboardgruppe i Tveit IL**

**- IR sender sammen med kommunen og Vipers på vegne av idrettsklubbene som skal inn i Aquarama søknad om støtte fra ”Stiftelsen for store kulturbygg i Kristiansand”. Hensikten er å oppgradere anlegget til en bedre standard i forbindelse med arrangementer.**

**- Monika skal holde innlegg på Hankøkonferansen om overgrepssaken i IK Våg.**

**Sak 55/11: REGULERINGSPLAN/NÆRMILJØPARK VÅGSBYGD.**

**Vedtak: IR avventer til IK Våg har behandlet saken og formidlet om hvorvidt de ønsker**

**idrettsrådets bistand og støtte i saken. Adm. gis fullmakt til å følge dette**

**opp på beste måte.**

**Sak 56/11: KOMMUNENS PRIORITERINGER VEDR PRIVATE ARRANGEMENTER KONTRA KLUBBARRANGEMENTER.**

I første rekke var det sandvolleyballarrangementene World Tour og EM i sandvolleball som ble diskutert. Knut meldte seg innhabil grunnet sin tilknytning til en av hovedsponsorene. Dette ble akseptert av styret.

Styret ser det som positivt at store arrangementer legges til byen. Det kan være viktig både for næringsliv og blest om og rekruttering til idretten. Styret er imidlertid skeptisk til det store misforhold det er i støtte og ettergivelse av leie som gis til arrangementer drevet av kommersielle aktører kontra klubbdrevne arrangementer. World Tour får inntil 1,5 mill i støtte, mens NM i trial får avslag på kr 10.000 i støtte. Styret mener at idretten hadde hatt mye større utbytte av at midlene ble disponert annerledes i den grad dette er mulig.

**Vedtak: Adm bes forfatte brev til kommunen som ivaretar styrets synspunkt.**

**Dette synspunktet fremlegges også i møte med partigruppene i forbindelse med kommunens handlingsprogram.**

.

**Sak 57/11: PARTIBESØK VEDR KOMMUNENS HANDLINGSPROGRAM.**

Gruppene besøkes i forbindelse med handlingsprogrammet. Hovedbudskap er idrettens betydning i samfunnet, gjerne illustrert ved besparelser på andre budsjett.

**Vedtak: Adm. utarbeider forslag til hvilke områder IR mener bør prioriteres og presenteres gruppene. Det tas utgangspunkt i IR’s handlingsprogram, klubbundersøkelsen og diskusjonen i møtet.**

**Sak 58/11: REGNSKAP 08/11.**

Resultatregnskap 08/11 ble gjennomgått og sammenlignet med budsjett. Det ligger pr i dag ikke an til større avvik fra budsjettet.

**Vedtak: Regnskapet tas til orientering.**

**Sak 59/11: EVENTUELT.**

**59.1.** Oppstartskonferanse ”Regional konferanse for idrett, friluftsliv og folkehelse.

Invitasjon mottatt fra VAI. VAI synes konferansen totalt mangler innslag fra idretten, og har derfor jobbet for å få Børre Rognlien inn som en av innlederne. VAI ønsker også at idrettens representanter i størst mulig grad stiller på konferansen.

**Vedtak: Styret anmoder medlemmene om å stille på møtet og eventuelt melde fra til adm.**

Kristiansand 20.10.11.

Geir Thorstensen, ref